Up-281/97
Datum: 1997-11-26T00:00:00.000+01:00
ecli: ECLI:SI:USRS:1997:Up.281.97
vrsta: drugi akti
zadeva: ustavna pritožba
objavljeno: Neobjavljeno | 26.11.1997
dokument: US18648
akt: Ustavna pritožba F. K. zoper sklep Višjega sodišča v Ljubljani št. III Cp 537/97 z dne 20.8.1997 v zvezi s sklepom Okrajnega sodišča v Ljubljani št. In 398/95 z dne 6.6.1997 in sklepom istega sodišča št. In 398/95 z dne 26.9.1996
resitev: nesprejem ustavne pritožbe
izrek: Ustavna pritožba F. K. zoper sklep Višjega sodišča v Ljubljani v zvezi s sklepom Okrajnega sodišča v Ljubljani in sklepom istega sodišča se ne sprejme v obravnavo.
stavek: Ustavno sodišče ne sprejme ustavne pritožbe v obravnavo, če ustavne pravice pritožnika v konkretni zadevi očitno niso bile kršene.
odlocitev: sklep
geslo: Pravica otrok.

Stanovanja, prisilna deložacija.

Pravica do pravnega sredstva.
podlaga: Ustava, 56. čl.

Zakon o Ustavnem sodišču (ZUstS), 58., 1. al. 2. odst. 55. čl.
datum_vloge: 1997-09-16T22:00:00.000Z
datum_odlocitve: 1997-11-25T23:00:00.000Z

# Up-281/97

26.11.1997

S K L E P

Ustavno sodišče je v postopku za preizkus ustavne pritožbe F. K. iz L., ki jo zastopa D. D., odvetnik v L. na seji senata dne 26.11.1997

s k l e n i l o :

Ustavna pritožba F. K. zoper sklep Višjega sodišča v Ljubljani št. III Cp 537/97 z dne 20.8.1997 v zvezi s sklepom Okrajnega sodišča v Ljubljani št. In 398/95 z dne 6.6.1997 in sklepom istega sodišča št. In 398/95 z dne 26.9.1996 se ne sprejme v obravnavo.

## O b r a z l o ž i t e v

### A.

Pritožnica izpodbija v izreku navedene sklepe, s katerimi sta sodišči odločili o izvršbi s prisilno deložacijo. Višje sodišče je zavrglo pritožničino pritožbo zoper odredbo okrajnega sodišča z dne 6.6.1997 za opravo deložacije. Z istim sklepom je tudi zavrnilo njeno pritožbo zoper sklep okrajnega sodišča o zavrnitvi ugovora proti sklepu o izvršbi istega sodišča z dne 26.9.1996 ter zavrnitvi predloga za odložitev izvršbe.

Pritožnica navaja, da naj bi ji bile s tem kršene pravica do sodnega varstva, pravica do nepristranskega odločanja sodišč, pravica do pravnega sredstva in pravice otrok. Pritožnica predlaga, da Ustavno sodišče izpodbijane sklepe v celoti odpravi ter ugodi predlogu za ustavitev izvršilnega postopka, oz. podrejeno, da razveljavi izpodbijane sklepe in vrne zadevo sodišču prve stopnje v ponovno obravnavo.

### B.

Zatrjevanih kršitev človekovih pravic ni pritožnica z ničimer utemeljila. Pritožnici je bila skladno z Ustavo zagotovljena možnost sodnega varstva. Njenim navedbam o pristranosti sodišča ni mogoče pritrditi, saj sta bili obe stranki pred sodiščem enako obravnavani.

Prav tako pritožnici ni bila kršena pravica do pravnega sredstva, saj se je te poslužila, na kar kaže tudi dejstvo, da postopek z obnovo še ni končan.

Z izpodbijanimi odločbami tudi niso kršene pravice otrok po 56. členu Ustave.

Iz navedenega izhaja, da pritožnici z izpodbijanimi odločbami niso bile kršene zatrjevane človekove pravice. Zato Ustavno sodišče pritožbe ni sprejelo v obravnavo.

Pritožnica je vložila tudi predlog za zadržanje izvršitve sklepov, s katerimi je bila prisilna deložacija odrejena na dan 18.9.1997. V skladu z 58. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko senat ali Ustavno sodišče, če je ustavna pritožba sprejeta, na nejavni seji zadrži izvršitev posamičnega akta, ki se z ustavno pritožbo spodbija. Ker v danem primeru ustavna pritožba ni sprejeta, sodišču o vprašanju začasnega zadržanja izvršitve sklepa ni bilo treba odločati.

### C.

Senat Ustavnega sodišča je sprejel ta sklep na podlagi 1. alinee drugega odstavka 55. člena ZUstS v sestavi: predsednik senata mag. Janez Snoj in člana Franc Testen in dr. Lojze Ude.

Predsednik senata

mag. Janez Snoj